Ich, Hans Renolt, weibel ze Brugg, tuͦn kunt und vˀgich offenlich menlichem mit urkùnd diss briefes, dz ich von enpfelchens wegen des bescheidnen Fridriches Efingˀs, schulth̄n ze Brugg, da selbs in dˀ stat offenlich ze gerichte sasse
an offnˀ, frigˀ straͧsse in namen und aͤnstat der hochgebornen, durlùchtig₎ fùrst₎, minˀ gnedigˀ herˀschaft, der herzogen von Oͤstˀrich, des jares und tages, so hienach geschribn̄ staͧt. da fùr mich kamen in vˀbannen gericht Heinrich
Sattler, burgˀ ze Brugg, Margreta, sin eliche husfrow, mit Hartman Meigˀ, burgˀ ze Brugg, der selbn̄ Margreten recht₎ vogte, an einem teil, her Johans Tengˀ von Engen, ze disen ziten gardion, mit her Johans Northaldery,
convent bruͦder ze Kùngsfelt, Sant Francziscus ordens, in Constantzer bistum geleg₎, mit Hansen Guͦten, irem schafnˀ, anstat des selbn̄ conventz und aller ir nachkomen am andern. offnet der selb Heinrich Sattler und Margreta,
sin husfrow, mit willen, wissen und gunst des jetzgñt₎ ir vogtes, wie dz si fùr sich und alle ir erbn̄ dem jetzgñt₎ gardion ze handn̄ des selbn̄ conventz Kùngsfelt und allen iren nachkomen recht und redlich ze koͧffen gebn̄
hettint in eines staͤten, ewigen koͧffes wise, unwideˀruoͤffliche disi nachgeschribni stuke: it̄₎ einen mùt kernen jerlichs git Heini Lang, burgˀ ze Brugg, ab dem bongarten an der steig ze Brugg, ruoͤret uff die Aren, ist lidig eigen
und einen mùt kernen jaͤrlichs ab her Ruͦdolfs Stuoͤllis, selig₎, bongaˀt₎ hinderm kilchhofe, oͧch fùr lidig eigen, untz an zwoͤ fiertel kernen, die an die fruoͤmesse gehoͤrtēt ze Brugg ab dem selbn̄ bongart₎. und siben fiertel
roggen jerlich uff und ab Choͤnis Bùrˀes gart₎, geleg₎ ze Brugg in Naͤrpfflis Gaͤsslin, ob dem Suoͤssen Bach. und sechs fiertel roggen jerlichs von Ruoͤdis Kristinen gart₎, oͧch da selbs in Naͤrpfflis Gaͤsslin, wˀent oͧch lidige
eigen, untz au zwen mùt roggen, die jerlich giengint an die lùtpriestˀy ze Brugg, ab den selbn̄ und ab allen garten unvˀscheidenlich, so Margretha Tegˀfeldin da selbs in Naͤrpfflis Gaͤsslin hetti, nach des jarzitz buͦchs wisunge
und sag ze Brugg, des oͧch darnach die selb Margretha Tegˀfeldin vor mir in offnem gericht vˀjach, dz si odˀ ir erbn̄ die selbn̄ zwen mùtt roggen jerlichs ab iren garten da selbs gebn̄ soͤltent einem lùtpriestˀ ze Brùgg.
und wˀe diser koͧff beschechn̄ umb fierzig und fier guldin, guͦtˀ an gelde und rechtˀ gewichte, dero si oͧch also von dem selbn̄ gardion gar und gentzlich bezalt und gewˀt wˀrint. und satzent da uff recht, wie si dz tuͦn und
bringen soͤltent ze handn̄ des obgñt₎ gardion an stat des conventz da selbs ze Kùngzfelt, dz di obgñt₎ heˀren des conventz und alle ir nachkomen nun und jemˀ ewenklich habent wˀent an den voˀgezeichnet₎ stuken. harumb do
fragt ich, obgeschribnˀ richtˀ, rechtes. do gab gesamnet urteil einhellenklich uff den eide, dz sich die obgñt₎ Sattler und sundˀ die obgñt Margreta mit handn̄ des egñt₎ ir vogtz der egñt₎ stuken uff und ab den egñt₎ guoͤtˀn
erzichen soͤlt mit ir handn̄ in min hande und ich es dēne soͤlt enpfelchn̄ und in gebn̄ ze handn̄ der obgñt₎ heˀren ze Kùngsfelt und ir nachkomen. diss uff gebn̄, vˀzichūg beschach also muͦtwillenklich und unbetwūgēlich
von dem obgñt₎ Heinrichn̄ Sattler und Maˀgrethen, sinˀ husfrowen, mit handn̄ Hartman Meigˀs, ir vogtes, dar do fertiget ich, obgeschribn̄ richtˀ, disen koͧffe mit minˀ hand als eines richtˀs hand ze handn̄ und gewalte
Hansen Guͦten, der heˀren schaffnˀ, anstat der obgñt₎ sinˀ heˀren ze Kùngsfelt und aller ir nachkomen. und tett dz mit aller sicherheit, woˀt₎, werken und geberdn̄ nach der stat ze Brugg recht und gewonheit₎, als oͧch gericht
und urteil voˀmals gebn̄ hatt und dar zuͦt notdurftig was. und gehorte dz aber do nach minˀ urfrage einhellenklich uff den eide urteilet ward, dz diser koͧfe mit uffgebn̄, in nemen und in fertigūge also beschechn̄ und vollfuoͤrt
sige, dz es billich nun und hienach jemˀ ewenklich kraft, macht und in handvesti belibn̄ und bestan soͤlt. der obgñt Heinrich Sattler lopte oͧch fùr sich und sin erbn̄ und oͧch Margretha, sin eliche husfrowe, mit dem egñt₎ ir vogte, oͧch fùr
sich und ir erbn̄ diser voˀgñt₎ stuken mit den egñt₎ gedingen uff und ab den obgezeichnet₎ guͤotˀ recht wˀen ze sinde fùr lidig eigen mit den voˀgñt₎ gedingden nach rechte, wa, wen̄e und wie dik die obgñt₎ heˀren des selbn̄
conventz odˀ ir nachkomen des notdurftig wurdint und si darumb mantint in ir eignen kosten angeferde und hie wider niemˀ ze tuͦnde noch schaffen getan, heimlich noch offenlich, geistliche noch weltliche, in deheini
wise an geferde. und sint diss gezùgen, die do ingericht warent: Contzmen Agstein, Hans Moser der metzger, Burkart Zùricher, Conrat Kulnberg, Hans von Baͤchlen, Felix Goltschmid, Burkolt Meigenberg, burgˀ ze Brugg, und ander
erber lùten vil. und des ze urkùnd, won es also gericht und urteil gebn̄ hab, so gib ich, obgñtˀ richtˀ, disen brief vˀsigelt mit des voˀgeschribn̄ Fridrichz Efingers ingesigel, won ich eignes nit enhab, dz oͧch ich, der jetzgñter
schulth̄, von des gerichte wegen hab getaͧn. und ich, Heinrich Sattler, burgˀ ze Brugg, hab oͧch mir und minen erbn̄ ze einer vˀgicht aller dˀ voˀgñt₎ stuken und artikeln min eigen ingesigel ofenlich gehenkt
an disen brief. und ze merˀ sicherheit dirˀ dingen hab oͧch ich, obgñt₎ Hartman Meigˀ, burgˀ ze Brugg, als in vogtzwise dˀ egñt₎ Margreten Sattlerin von ir sundˀ ernstlicher bett wegen min eigen ingesigel
offenlich gehenkt an disen briefe, doch mir und minen erbn̄ unschedlich, gebn̄ an der nechsten mitwochen vor sant Simon und sant Judas tag, do man zalte vō xp̄i gebùrt tusent fierhundert und
drù jare. ✳
schulth̄
Sattler
Meigˀ